open-index/open-wikipedia-markdown huggingface dataset:
Μπενεντίκτα Μπόκκολι

Η **Μπενεντίκτα Μπόκκολι** (ιταλικά: *Benedicta Boccoli*, γεννημένη στο Μιλάνο στις 11 Νοεμβρίου 1966) είναι Ιταλίδα ηθοποιός.

## Βιογραφία
Η αδελφή της Μπριγκίτα Μπόκκολι ξεκίνησε από πολύ μικρή (17-18 ετών) να εμφανίζεται στην τηλεόραση αλλά η σταδιοδρομία της ενισχύθηκε όταν άρχισε, κατά κύριο λόγο, να πραγματοποιεί εμφανίσεις σε θεατρικές παραστάσεις. Έχει επίσης δύο αδέρφια: τον Μπρνάμπι και τον Φίλιππο.

Κάθε Δευτέρα γράφει στην εφημερίδα *Il Fatto Quotidiano* τη στήλη *Cosa resterà*: Πρόκειται για το ημερολόγιο μίας έφηβης της δεκαετίας του '80 και της δεκαετίας του '90.

## Φιλμογραφία


## Ταινία μικρού μήκους


## Θέατρο
* *Blithe Spirit* του  Νόελ Κάουαρντ, με Ugo Pagliai και Paola Gassman - 1992/1993
* *Cantando Cantando* του Maurizio Micheli, με Maurizio Micheli, Aldo Ralli και Gianluca Guidi - 1994/1995

* *Buonanotte Bettina*, του  Pietro Garinei και Sandro Giovannini  1995/1996/1997
* *Can Can* - Musical του Abe Burrows, 1998/1999
* *Orfeo all'inferno* - Όπερα του Ζακ Όφενμπαχ - 1999 - ερμηνεία του Τερψιχόρη
* *Polvere di stelle*, 2000/2001/2002
* *Le Pillole d'Ercole* 2002/2003/2004
* *[[Anfitrione]]*, του Τίτος Μάκκιος Πλαύτος, 2004
* *[[Stalker]]* του Rebecca Gillmann, 2004
* *[[Πλούτος (μυθολογία)|Πλούτος]]* του Αριστοφάνης, 2004
* *[[Το αγκάθι (ταινία)|Το αγκάθι]]* 2004/2005/2006
* *Prova a farmi ridere* του Alan Aykbourn, 2006

* *[[Η Τρικυμία]]* του Ουίλλιαμ Σαίξπηρ, - 2006 - Ariel
* *Sunshine* of William Mastrosimone, Giorgio Albertazzi, 2007/2008
* *[[Η γκαρσονιέρα]]*, του Μπίλι Γουάιλντερ, 2009–2010
* *Vite private*, του Νόελ Κάουαρντ, με Corrado Tedeschi - 2012-2013
* *Dis-order*, του Neil LaBute - 2014
* *Incubi d'Amore*, του Augusto Fornari, Toni Fornari, Andrea Maia, Vincenzo Sinopoli, σε σκηνοθεσία του Augusto Fornari, με Sebastiano Somma και Morgana Forcella - 2014
* *Crimes of the Heart*, του Beth Henley, σε σκηνοθεσία του Marco Mattolini - 2015
* *A Room with a View*, του Έντουαρντ Μόργκαν Φόρστερ, σε σκηνοθεσία του Stefano Artissunch - 2016
* *Il più brutto week-end della nostra vita*, του Norm Foster, σε σκηνοθεσία του Μαουρίτσιο Μικέλι - 2017-2018
* *Το τέστ* του Τζόρντι Βαλέχο, σε σκηνοθεσία του Roberto Ciufoli - 2019-2020; 
* *Su con la vita* του Μαουρίτσιο Μικέλι, σε σκηνοθεσία του Μαουρίτσιο Μικέλι - 2020; 
* *[[Οι Γελοίες Κομψευόμενες]]* του Μολιέρου, σε σκηνοθεσία του Stefano Artissunch (2023-2024)
* *Donne in pericolo* του Wendy MacLeod, σε σκηνοθεσία του Ενρίκο Μαρία Lamanna (με Μπενεντίκτα Μπόκκολι, Βιτόρια Μπελβεντέρε και Δεββώρα Κάπριολιο; 2024-2025)

## Παραπομπές


## Εξωτερικοί σύνδεσμοι

* Benedicta Boccoli - Η επίσημη ιστοσελίδα του ηθοποιού
*  

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Πλακούντας (γλυκό)

Ο **πλακούντας** (αρχαία ελληνικά: *πλακοῦς*) ήταν γλυκό το οποίο παρασκευάζονταν στην αρχαία Ελλάδα και το οποίο είχε ομοιότητες με το σύγχρονο γλυκό τύπου τσίζκεϊκ. Η ονομασία του γλυκίσματος εξακολουθεί να υπάρχει στη σύγχρονη εποχή σε παρόμοια εδέσματα διαφόρων τοποθεσιών.

## Περιγραφή
Με την ονομασία *πλακουντοποιικόν σύγγραμμα* ήταν γνωστή η συνταγή για την παρασκευή του πλακούντα. Συγκεκριμένη αναφορά υπάρχει στους Δειπνοσοφιστές του Αθήναιου, και ένα σχετικό σύγγραμμα αποδίδεται στον Αίγιμο, ενδεχομένως τον αρχαίο Έλληνα ιατρό του 6ου αιώνα π.Χ. Ανάλογες αναφορές υπάρχουν και από τον Αρχέστρατο στα συγγράμματα γαστρονομίας του κατά τον 3ο αιώνα π.Χ., όπου το γλύκισμα αποτελείται από διάφορα επίπεδα ζύμης γεμισμένα με μέλι και μαλακό τυρί. Ο κωμικός ποιητής Αντιφάνης (3ος αιώνας π.Χ.) επίσης είχε κάνει αναφορά στο γλύκισμα και τα κύρια συστατικά του τυριού, μελιού, και αλευριού.

Το έδεσμα ήταν δημοφιλές και στην αρχαία Ρώμη και διασώζεται συνταγή την οποία παραθέτει ο Κάτωνας στο έργο του με τίτλο *[[De Agri Cultura]]* το 160 π.Χ. Από την αρχαία Ρώμη πέρασε σταδιακά στην ανατολική ρωμαϊκή αυτοκρατορία / Βυζάντιο όπου έγινε γνωστό ως *πλακοῦς τετυρωμένος* καθώς και *κοπτοπλακοῦς*, και εκτιμάται πως η εκδοχή αυτή του εδέσματος αποτελεί την προέλευση της σύγχρονης τυρόπιτας αλλά και του μπακλαβά. 

## Σύγχρονη εποχή
Ένα σύγχρονο παρόμοιο γλύκισμα με μπακλαβά το οποίο ονομάζεται *πλατσέντα* και το οποίο περιέχει μέλι και καρύδια παρασκευάζεται στη Λέσβο, ενώ στη Ρουμανία ένα παρόμοιο έδεσμα ονομάζεται *plăcintă*. Η ελληνική ονομασία του εδέσματος φαίνεται πως μεταφέρθηκε και στην αρμενική γαστρονομία ως *plagindi,* *plagunda,* και *pghagund,* τα οποία αποτελούν κέικ με μέλι. 

## Παραπομπές


## Εξωτερικοί σύνδεσμοι
* Το δικό μας cheesecake - του Δημήτρη Μπούτου, protagon.gr
* The Great Cake Debate - by Devra Ferst, forward.com (ιστορία του cheesecake)

## Δείτε επίσης
* Διατροφή στην αρχαία Ελλάδα
* Λοπαδο­τεμαχο­σελαχο...
* Συμπόσιο

Κατηγορία:Αρχαία ελληνικά συγγράμματα
Κατηγορία:Μαγειρική
Κατηγορία:Γλυκά
Κούτσι Κορινθίας

Το Κούτσι είναι ορεινό χωριό του νομού Κορινθίας. Βρίσκεται βορειοανατολικά της Νεμέας, στον δρόμο προς Στιμάγκα. Το 2021 είχε 139 μόνιμους κατοίκους. Ο οικισμός υπάγεται στην κοινότητα Κουτσίου του δήμου Νεμέας της Περιφέρειας Πελοποννήσου. Οι κάτοικοί του ασχολούνται κυρίως με την γεωργία. Παράγονται σταφύλια Σουλτανίνα και κρασί που ανήκει στην αμπελουργική ζώνη Νεμέας.

## Ιστορία
Η περιοχή κατοικείται απο την αρχαιότητα. Στο χωριό υπάρχουν πετρώματα από το υδραγωγείο της αρχαίας Φλειούντας. Ως το σύγχρονο χωριό πρωτοεμφανίζεται γραπτώς στην Ενετική απογραφή του 1700 που αποκαλείται «Cuci» και έχει 93 κατοίκους. Ο Θεόδωρος Κολοκοτρώνης χρησιμοποίησε το χωριό σαν αναρρωτήριο-νοσοκομείο-επιμελητεία. Το 1857 μετά από σεισμό το χωριό μετακινήθηκε στην σημερινή θέση του. Το 1910 προσαρτήθηκε στην κοινότητα Αγίου Γεωργίου (Νεμέα). Το 1927 αναγνωρίστηκε ως ανεξάρτητη κοινότητα. Το χωριό πυρπολήθηκε απο τα Γερμανικά στρατεύματα στις 17 Αυγούστου 1944, κατά την διάρκεια του Β' Παγκοσμίου Πολέμου. Το 1969 προσαρτήθηκε στο δήμο Νεμέας. Στό βορειοδυτικό μέρος τού χωριού, σε απόσταση περίπου 500 μέτρων απο το κέντρο, υπήρχε κοιμητήριο αλλοδαπών που σήμερα είναι κατάφυτο από κυπαρίσσια.

## Πληθυσμός
Το Κούτσι γνώρισε σημαντική πληθυσμιακή αύξηση την περίοδο 1879 - 1940 και έκτοτε έχει μειωθεί σημαντικά ο πληθυσμός του.

## Παραπομπές


Κατηγορία:Δήμος Νεμέας
Κατηγορία:Χωριά της περιφερειακής ενότητας Κορινθίας
Κίτεε

Το **Κίτεε** (σουηδικά: Kides) είναι πόλη και διοικητική περιφέρεια της Φινλανδίας. Βρίσκεται στην επαρχία της ανατολικής Φινλανδίας και ανήκει στην περιοχής της Βόρειας Karelia. Ο δήμος αυτός έχει πληθυσμό 11.033 ατόμων (30 November 2014) και καλύπτει μια έκταση 1.141,31 τετραγωνικών χιλιομέτρων (440,66 τετραγωνικά μίλια) από την οποία τα 275,61 τετραγωνικά χιλιόμετρα (106,41 τετραγωνικά μίλια) είναι νερό. Η πληθυσμιακή πυκνότητα αντιστοιχεί σε 12,74 κατοίκους ανά τετραγωνικό χιλιόμετρο (33.0 / τετραγωνικά μίλια). Το Κίτεε είναι, επίσης, γνωστό ως «η πόλη του παράνομου αλκοόλ της Φινλανδίας» εξαιτίας της ιστορίας της περί της νόμιμης και παράνομης παραγωγής και διακίνησης παράνομου ποτού.
## Προσωπικότητες
Ο συνθέτης/ keyboardist Tuomas Holopainen, ο κιθαρίστας Emppu Vuorinen, o ντράμερ Jukka Nevalainen, ο πρώην μπασίστας Sami Vänskä και η πρώην τραγουδίστρια της συμφωνικής μέταλ μπάντας Nightwish η Tarja Turunen κατάγονται από το Κίτεε.

## Παραπομπές


Κατηγορία:Πόλεις της Φινλανδίας
Ολλανδικές εκλογές Γερουσίας 2015

**Εκλογές** για την ανάδειξη της Γερουσίας διεξήχθησαν στις 26 Μαΐου 2015. Η Γερουσία  αποτελείται από 75 μέλη και εκλέγεται από τα κοινοβούλια (States-Provincial) των 12 ολλανδικών επαρχιών, που εξελέγησαν άμεσα από τους πολίτες στις 18 Μαρτίου. Οι εκλεγμένοι γερουσιαστές ανέλαβαν καθήκοντα στις 9 Ιουνίου 2015. Η θητεία των μελών λήγει το 2019.

## Προαπαιτούμενα
Δικαίωμα εκλογής στη Γερουσία έχουν όλοι οι πολίτες ολλανδικής υπηκοότητας, που δεν τους έχει αφαιρεθεί το δικαίωμα ψήφου και είναι ηλικίας τουλάχιστον 18 ετών.Η Μποναίρ, η Σάμπα και ο Άγιος Ευστάθιος δεν ψήφισαν σε αυτές τις εκλογές, ελλείψει της συνταγματικής αναθεώρησης που χρειαζόταν ώστε να γίνει αυτό εφικτό.

## Αποτελέσματα
Τα επίσημα αποτελέσματα έγιναν γνωστά στις 28 Μαΐου 2015.

## Εξωτερικοί σύνδεσμοι
* Stemwaarden Eerste Kamerverkiezing 2015 op www.kiesraad.nl (ολλανδικά)
* Proces-verbaal vaststelling uitslag Eerste Kamerverkiezing 2015, gepubliceerd door de Kiesraad.(ολλανδικά)

## Παραπομπές


Κατηγορία:Ολλανδικές εκλογές
Κατηγορία:Εκλογές του 2015
Εναλλακτική (Δανία)

Η **Εναλλακτική** (δανικά: *Alternativet*) είναι ένα πολιτικό κόμμα της Δανίας το οποίο ιδρύθηκε στις 27 Νοεμβρίου 2013 από τον πρώην υπουργό Πολιτισμού Ούφε Έλμπεκ και την Τζόζεφιν Φοκ. Το κόμμα εξασφάλισε τη συμμετοχή του στις εκλογές του 2015 στις 13 Μαρτίου 2015, στις οποίες στήριξε την, τότε, πρωθυπουργό Χέλε Τόρνινγκ-Σμιτ. Το κόμμα θεωρείται μέλος του κεντροαριστερού συνασπισμού, αν και αρνείται να τοποθετηθεί κάπου στην κλίμακα αριστεράς-δεξιάς.

Οι αρχές του κόμματος βασίζονται στη βιωσιμότητα, στον περιβαλλοντισμό, στον διεθνισμό, στην κοινωνική δικαιοσύνη και στην επιχειρηματικότητα.

## Ιστορία

Στις 17 Σεπτεμβρίου 2013, ο Ούφε Έλμπεκ ανακοίνωσε την αποχώρησή του από το Δανικό Κοινωνικό Φιλελεύθερο Κόμμα. Δύο μήνες αργότερα, ανακοινώθηκε η ίδρυση της Εναλλακτικής σε συνέντευξη τύπου στο Παλάτι Κρίστιανσμποργκ, έδρα του Φόλκετινγκ.

Το όνομα εγκρίθηκε από την Εφορευτική Επιτροπή της Δανίας, η οποία είναι όργανο του Υπουργείου Οικονομίας και Εσωτερικών Θεμάτων, ενώ αναγνωρίστηκε ως κόμμα στις 23 Φεβρουαρίου 2015 έχοντας συλλέξει τον απαραίτητο αριθμό υπογραφών.
## Παραπομπές


Κατηγορία:Πολιτικά κόμματα της Δανίας
Κατηγορία:Οικολογικά κόμματα
Εξαγωγή (δράμα)

Η **Εξαγωγή** είναι δραματικό έργο τοποθετούμενο μεταξύ 2ου και 1ου αι. π.Χ.

## Περιεχόμενο
Το θέμα του είναι τα γεγονότα της Εξόδου των Εβραίων από την Αίγυπτο από τη συνάντηση του Μωυσή με τη Σεπφώρα ως το επεισόδιο της φλεγόμενης βάτου.

## Συγγραφέας
Συγγραφέας του έργου θεωρείται ο Ιουδαίος Εζεκιήλ που έζησε τον 2ο ή 1ο αι π.Χ. 
## Πληροφορίες
Ό,τι έχει φτάσει σε εμάς είναι αποσπάσματα συνολικά 269 στίχων.
Ερευνητές το θεώρησαν ως το πρώτο δραματικό έργο με μονοθεϊστικό περιεχόμενο, το πρώτο δείγμα χριστιανικού θεάτρου και το πρώτο που αποκλίνει από  τους κανόνες της κλασικής τραγωδίας,έχοντας μορφή δραματικού χρονικού με πολλαπλές εναλλαγές τόπου και χρόνου δράσης.Έτσι τοποθετείται στο 2ο αι. μ.Χ. από τους ερευνητές. Όμως η δόμηση του έργου δεν είναι πρωτότυπη αλλά απλός απόηχος παλιότερων ελληνικών *δοκιμών**. *
Το έργο προοριζόταν για σκηνική παρουσίαση. Στερούμενο ποιητικών, δραματικών και ψυχογραφικών αρετών, χαρακτηρίζεται από πρωτόγονη δομή, επίπεδους χαρακτήρες, απουσία συγκρούσεων με κυρίαρχους τους αφηγηματικούς μονολόγους και τις εκτενείς περιγραφές. 
## Παραπομπές

## Πηγές
* Μάριος Πλωρίτης,Το θέατρο στο Βυζάντιο, Καστανιώτης, Αθήνα 1999, σελ. 138-141

Κατηγορία:Θεατρικά έργα
Τερέζα Βάρμα-Δακόστα

Η **Τερέζα Βάρμα-Δακόστα** ήταν το πρώτο από τα συνολικά δέκα έργα του Γρηγορίου Ξενόπουλου που 
διασκευάστηκαν και μεταφέρθηκαν στην τηλεόραση με τη μορφή τηλεοπτικής σειράς. Τη διασκευή έκανε ο Βαγγέλης Γκούφας και τη σκηνοθεσία ο Κώστας Κουτσομύτης. Πρωταγωνιστούσαν η Ελένη Ερήμου και ο Κώστας Αρζόγλου. Άλλοι ηθοποιοί που έπαιζαν ήταν η Κάκια Παναγιώτου και ο Νίκος Βασταρδής.

## Υπόθεση
Ζάκυνθος του 1885. Ο Στέφανος Αγγελικόπουλος μετά από τετραετείς σπουδές Νομικής στην Ιταλία, επιστρέφει στο νησί του. Εκεί συναντιέται με τον παλιό γείτονά του Φεντερίκο Βάρμα ο οποίος είναι πλέον ξεπεσμένος κόντες, με τον οποίο σιγά σιγά γίνονται φίλοι και τον επισκέπτεται πολύ συχνά στο Αρχοντικό του το οποίο βρίσκεται σε άθλια κατάσταση. Ο κόντες θα του γνωρίσει την κόρη του τη Μαρίνα, η οποία είναι παντρεμένη με το δικηγόρο Πίπη Δακόστα και έχουν αποκτήσει μια κόρη, την την πανέμορφη Τερέζα. Ο Στέφανος θαμπώνεται απ' την ομορφιά της κοπέλας κι αρχίζει να κάνει παρέα μαζί της. Αλλά οι σχέσεις τους είναι σαν το σκύλο με τη γάτα. ο Στέφανος ήρθε απ' το Εξωτερικό γεμάτος σοσιαλιστικές ιδέες για μια δίκαιη κοινωνία, ίση κατανομή του πλούτου και με την άποψη πως ο απλός Λαός δεν έχει να ζηλέψει τίποτα από την Αριστοκρατία. Οι απόψεις της Τερέζας αντίθετα είναι απόλυτες: Πιστεύει πως η ανώτερη κοινωνική τάξη δεν πρόκειται ποτέ να υποσκελιστεί απ' τη λαϊκή επειδή έτσι είναι φτιαγμένη η κοινωνία. Άλλοι να είναι πλούσιοι κι άλλοι φτωχοί. Επίσης μιλάει με πολύ περιφρονητικά λόγια για τα κατώτερα στρώματα φερόμενη ως ξιπασμένη Αρχόντισσα. Άλλωστε ζει πλούσια στο σπίτι του πατέρα της κι έχει μάθει ν' αντιμετωπίζει τους "από κάτω" με πλήρη αδιαφορία και απαξίωση. Λοιπόν οι δυο νέοι θα διαφωνούν και θα καβγαδίζουν διαρκώς όμως αυτό θα τους φέρει όλο και πιο κοντά. Ο Στέφανος δε θ' αργήσει να ερωτευτεί την Τερέζα η οποία όμως του ξεκαθαρίζει ευθύς εξαρχής πως τον βλέπει μόνο σαν φίλο περιφρονώντας τον για την ταπεινή καταγωγή του.

Κατηγορία:Ελληνικές τηλεοπτικές σειρές
Παννεμεατικός

Ο **Ποδοσφαιρικός Αθλητικός Σύλλογος Παννεμεατικός** είναι ποδοσφαιρικός σύλλογος με έδρα την Νεμέα του νομού Κορινθίας. Επίσημο έτος ίδρυσης του συλλόγου είναι το 1928. Έδρα του αποτελεί το Δημοτικό Στάδιο Νεμέας. Έμβλημά του είναι το αμπελόφυλλο το οποίο συμβολίζει το σταφύλι και το κρασί για τα οποία φημίζεται η Νεμέα. Αγωνίζεται στις τοπικές κατηγορίες της Ένωσης Ποδοσφαιρικών Σωματείων Κορινθίας (ΕΠΣΚ), ενώ παλαιότερα είχε φτάσει στην Β΄ Εθνική κατηγορία.

## Ιστορία
Το 1969 και το 1971 αναδείχθηκε πρωταθλητής της Ε.Π.Σ Κορινθίας και συμμετείχε στο ερασιτεχνικό πρωτάθλημα ανόδου του 1969 και 1971 αντίστοιχα, αποτυγχάνοντας να κατακτήσει την άνοδο στην Β΄ Εθνική. Το 1972 αναδείχθηκε εκ νέου πρωταθλητής Κορινθίας και έλαβε μέρος στο ερασιτεχνικό πρωτάθλημα ανόδου του 1972, όπου  κατακτώντας την 1η θέση στον 6ο όμιλο, κέρδισε την άνοδο στην Β΄ Εθνική κατηγορία. Στην Β΄ Εθνική αγωνίστηκε την περίοδο 1972-73 όποτε και υποβιβάστηκε, έχοντας τερματίσει στην 19η θέση του 1ου ομίλου, σε σύνολο 20 ομάδων. Τις περιόδους 1983-84, 1984-85, 1990-91 και 1991-92 έλαβε μέρος στην Δ΄ Εθνική κατηγορία.

Το 1974, 1986, 1988, 1991, 1992 και 2013  ήταν φιναλίστ του κυπέλλου Ε.Π.Σ. Κορινθίας, ενώ το 2014 αναδείχθηκε για πρώτη φορά κυπελλούχος ενάντια στη Θύελλα Πετρίου

## Παραπομπές


Κατηγορία:Αθλητικοί σύλλογοι Κορινθίας
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Άντερς Λίντεγκααρντ

Ο **Άντερς Ρόζενκρατζ Λίντεγκααρντ** (δανικά: *Anders Rozenkrantz Lindegaard*, προφορά: ˈlinˀəɡɒːˀ, 13 Απριλίου 1984 -) είναι ένας πρώην Δανός επαγγελματίας ποδοσφαιριστής και διεθνής με την Εθνική Δανίας, που αγωνίζεται ως τερματοφύλακας.

## Καριέρα
Ξεκίνησε την καριέρα του το 2003 στη δανέζικη Όντενσε Μπόλντκλουμπ όπου τις περισσότερες φορές ήταν αναπληρωματικός του Άρεκ Ονίσκο και έτσι δανείστηκε αρχικά στην Κόλντινγκ και έπειτα στην Άαλεσουντ ΦΚόπου και μετακινήθηκε οριστικά το 2009.

Στην Άαλεσουντ ΦΚυπήρξε βασικός και τη σεζόν 2009-2010 πήρε τον τίτλο του καλύτερου τερματοφύλακα της σεζόν στη Νορβηγία όπου και αγωνίζονταν συλλογικά, αλλά και στην πατρίδα του, τη Δανία.

Μετά την επιτυχημένη αυτή σεζον, πήρε μεταγραφή στη Μάντσεστερ Γιουνάιτεντ. Έχει συμμετάσχει σε 19 αγώνες και έχει ως τώρα κερδίσει με την ομάδα του την Πρέμιερ Λίγκ τη σεζόν 2012-2013 και το FA Community Shield το 2011 και το 2013.

## Παραπομπές


## Εξωτερικοί σύνδεσμοι
* Anders Lindegaard at ManUtd.com
* 
* National team data  
*  

Κατηγορία:Δανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Δανίας Κ19
Κατηγορία:Ποδοσφαιριστές Εθνικής Δανίας Κ20
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Όντενσε Μπόλντκλουμπ
Κατηγορία:Ποδοσφαιριστές Κόλντινγκ ΦΚ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Άαλεσουντ ΦΚ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ακτιβιστές δικαιωμάτων ΛΟΑΤ
Ωραία μου Κυρία (αποσαφήνιση)

Ο τίτλος **Ωραία μου Κυρία** μπορεί να αφορά:
*Ωραία μου Κυρία (ταινία), ταινία του 1964
*Ωραία μου Κυρία (μιούζικαλ), το μιούζικαλ όπου βασίστηκε η ταινία
Όμιλος Α΄ Κόπα Αμέρικα 2015

Ο **Όμιλος Α΄ του Κόπα Αμέρικα 2015** ήταν ένας από τους τρεις ομίλους των εθνικών ομάδων που έλαβαν μέρος στο Κόπα Αμέρικα 2015. Περιλάμβανε τη Χιλή (διοργανώτρια), το Μεξικό (προσκεκλημένη ομάδα), τον Ισημερινό ή Εκουαδόρ και τη Βολιβία. Οι αγώνες του ομίλου έλαβαν χώρα από τις 11 Ιουνίου του 2015 έως τις 19 Ιουνίου του 2015.

## Ομάδες

;Σημειώσεις

## Βαθμολογία


## Αγώνες
Όλες οι ώρες είναι τοπικές, CLT (UTC−3).

### Χιλή - Ισημερινός

### Μεξικό - Βολιβία

### Ισημερινός - Βολιβία

### Χιλή - Μεξικό

### Μεξικό - Ισημερινός

### Χιλή - Βολιβία

## Παραπομπές


## Εξωτερικοί σύνδεσμοι
*  (Επίσημη ιστοσελίδα) 
* Copa América 2015, CONMEBOL.com 

Κατηγορία:Κόπα Αμέρικα 2015
ΕΡΤ Λάρισας

Ο **Ραδιοφωνικός Σταθμός Λάρισας** (**ΕΡΤ Λάρισας**) είναι ο τοπικός ραδιοφωνικός σταθμός της ΕΡΑ στη Λάρισα και συγκεκριμένα στον νομό Λαρίσης. Συνεργάζεται μαζί με την ΕΡΤ Βόλου και μαζί αποτελούν το δίκτυο Θεσσαλίας της ΕΡΑ. Το πρόγραμμά του περιλαμβάνει ενημερωτικές εκπομπές τοπικού και περιφερειακού χαρακτήρα καθώς και εκπομπές πολιτισμού, περιβάλλοντος και αθλητισμού.

## Ιστορικό
Ο σταθμός δημιουργήθηκε και ιδρύθηκε το 1948 στα πλαίσια των αναγκών του εμφυλίου για λόγους προπαγανδιστικούς αλλά και επικοινωνίας. Ξεκινάει τη λειτουργία του την 1η Ιουλίου 1949 ως *Ραδιοφωνικός Σταθμός Ενόπλων Δυνάμεων Κεντρικής Ελλάδος* ο οποίος ανήκε στην ΥΕΝΕΔ. Στην αρχή εξέπεμπε από τα Βραχέα Κύματα στη συχνότητα των 6745KHz και κάλυπτε σχεδόν ολόκληρη την Ευρώπη. Το 1968 ο Σταθμός μεταφέρθηκε στο παλιό κτήριο του Στρατηγείου της 1ης Στρατιάς όπου βρίσκεται μέχρι σήμερα.

Στις 15 Νοεμβρίου 1982, ο ραδιοφωνικός σταθμός μεταβιβάζεται στην ΕΡΤ2 λόγω της κατάργησης της πρώην ΥΕΝΕΔ. Μετά τη συγχώνευση της ΕΡΤ1 και της ΕΡΤ2, ο ραδιοφωνικός σταθμός της Λάρισας αποτελεί τμήμα της Γενικής Διεύθυνσης Ραδιοφωνίας της ΕΡΤ και μετονομάζεται σε ΕΡΑ Λάρισας.

Από την 1η Ιουλίου του 1998, η ΕΡΤ Λάρισας συνεργάζεται μαζί με την ΕΡΤ Βόλου και μαζί δημιούργησαν και αποτελούν το δίκτυο Θεσσαλίας της ΕΡΑ.

Η **ΕΡΑ Λάρισας** εκπέμπει στους 98.3 στα FM από το κέντρο εκπομπής "Δοβρούτσι". Ο ραδιοφωνικός σταθμός ξεκίνησε και επίσημα αλλάζοντας το όνομά του σε ΕΡΤ Λάρισας, μαζί με την πλήρη επαναλειτουργία της ΕΡΤ, στις 11 Ιουνίου του 2015.

## Συχνότητες ΕΡΤ Λάρισας
Το σήμα της ΕΡΤ Λάρισας καλύπτει τον κάμπο της Κεντρικής Θεσσαλίας (Νομοί Λάρισας, Καρδίτσας και Τρικάλων).

## Παραπομπές


## Εξωτερικοί σύνδεσμοι
*Ακούστε την ΕΡΤ Λάρισας live
*Ακούστε ζωντανά από το ERT Echo
*Επίσημη ιστοσελίδα
*Επίσημη ιστοσελίδα στο Facebook

Κατηγορία:Ελληνική Ραδιοφωνία
Θόδωρος Σπανόπουλος

Ο **Θόδωρος Σπανόπουλος** είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1956 ως το 1967.

## Καριέρα
Ο Σπανόπουλος εντάχθηκε στο δυναμικό του Άρη από νεαρή ηλικία και αγωνίστηκε με την πρώτη ομάδα στις 8 Μαΐου 1957, όταν οι "κίτρινοι" ηττήθηκαν από τον Παναθηναϊκό για το πανελλήνιο πρωτάθλημα. Παίζοντας σαν δεξιός μέσος, πραγματοποίησε δύο ακόμη συμμετοχές στους αγώνες κατά του Ολυμπιακού και του Πανιωνίου.

Δεν συμμετείχε σε κανένα αγώνα για το τοπικό πρωτάθλημα του 1958, αλλά επανήλθε στην ομάδα ανδρών την σεζόν 1958-59, όταν έπαιξε σε δεκαπέντε από τους δεκαοχτώ αγώνες του Άρη για το πρωτάθλημα Ελλάδας, σκοράροντας στην εκτός έδρας νίκη του Άρη εναντίον του Εθνικού με 1-3.

Κατά τις δύο πρώτες χρονιές της Α' Εθνικής, αγωνίστηκε ως αναπληρωματικός και επανήλθε στην βασική ενδεκάδα στο πρωτάθλημα του 1961-62, βοηθώντας την ομάδα του να καταλάβει την ενδέκατη θέση. Την επόμενη σεζόν, ο Άρης κινδύνεψε να υποβιβαστεί, με τον Σπανόπουλο να παίρνει ρόλο βασικού στον δεύτερο γύρο του πρωταθλήματος, ενώ έφθασε στην ημιτελική φάση του κυπέλλου Ελλάδας.

Τις επόμενες χρονιές διακρίθηκε για τις ανασταλτικές του ικανότητες και αγωνίστηκε στους ευρωπαϊκούς αγώνες της ομάδας του κατά τις τρεις πρώτες εξόδους του Άρη, όπου αντιμετώπισε την ΑΣ Ρόμα, την Κολωνία και την Γιουβέντους. Τον Απρίλιο του 1966, υπέστη κάταγμα δεξιάς ωμοπλάτης, παραμένοντας εκτός αγωνιστικής δράσης για μεγάλο χρονικό διάστημα.

Την επόμενη και τελευταία χρονιά της ποδοσφαιρικής καριέρας του Σπανόπουλου, έπαιξε λιγότερο αν και κατάφερε να σκοράρει το νικητήριο τέρμα στις 20 Νοεμβρίου 1966, στην εκτός έδρας νίκη του Άρη κατά του Αιγάλεω, η οποία έβγαλε την ομάδα της Θεσσαλονίκης από μία περίοδο τεσσάρων αγώνων χωρίς επιθετική συγκομιδή. Το ίδιο διάστημα, πέτυχε χατ-τρικ στη νίκη της ομάδας του κατά της Προοδευτικής Τούμπας και έπαιξε για τελευταία φορά (στην 'Α Εθνική) στην εκτός έδρας ήττα του Άρη από τον Παναθηναϊκό στις 8 Ιανουαρίου 1967. Η τελευταία του εμφάνιση με τη φανέλα του Άρη πραγματοποιήθηκε στις 22 Φεβρουαρίου 1967 στον αγώνα κυπέλλου μεταξύ του Άρη και της Ελπίδος Κρυονερίου, στον οποίο οι κίτρινοι επικράτησαν με 2-0.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Σπανόπουλος Βούλης (Θόδωρος) | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Spartoo

Το **Spartoo** (*Σπαρτού*) ξεκίνησε  το 2006 ως ένα ηλεκτρονικό κατάστημα πώλησης παπουτσιών στην Γκρενόμπλ της Γαλλίας. Με την πάροδο του χρόνου προσέθεσε δερμάτινα είδη και είδη ένδυσης και πλέον φιλοξενεί πάνω από 1000 διαφορετικές μάρκες.

## Ιστορία
Το όνομα της εταιρίας επιλέχθηκε ως αναφορά στην αρχαία Σπάρτη, μια από τις μεγαλύτερες δυνάμεις της αρχαίας Ελλάδας, και στα απλά δερμάτινα αρχαιοελληνικού στυλ σανδάλια που ονομάζονται "spartiates" στη Γαλλία.  Στο ξεκίνημά του το Spartoo απασχολούσε λιγότερο από 12 υπαλλήλους. Σήμερα είναι περισσότεροι από 180.  

## Ημερομηνίες σταθμοί
* Αύγουστος 2006 : Δημιουργία του Spartoo 
* 2009 : Άνοιγμα σε Μεγάλη Βρετανία και Ιταλία
* 2010 : Άνοιγμα σε Ισπανία, Γερμανία
* 2011 : Άνοιγμα σε Ολλανδία, Φινλανδία, Πολωνία, Σουηδία, Πορτογαλία, Ελλάδα, Δανία  
* Μάιος 2014 : Ξεκίνημα marketplace 
* Μάρτιος 2015 :Δημιουργία του πρώτου φυσικού καταστήματος Spartoo στη Γκρενόμπλ 

## Παραπομπές


## Εξωτερικοί σύνδεσμοι
* http://www.spartoo.gr

Κατηγορία:Επιχειρήσεις της Γαλλίας
Μποντ (επώνυμο)

Το αγγλικό επώνυμο **Μποντ** (*Bond*) μπορεί να αναφέρεται σε κάποιο από τα παρακάτω πρόσωπα:

* Άλαν Μποντ (1938-2015), Αυστραλός επιχειρηματίας
* Γκράχαμ Μποντ (1937-1974), Άγγλος μουσικός
* Γουίλιαμ Κραντς Μποντ (1789-1859), Αμερικανός αστρονόμος
* Γουόλτερ Μποντ (γενν. 1969), Αμερικανός καλαθοσφαιριστής
* Γουόρντ Μποντ (1903-1960), Αμερικανός ηθοποιός
* Έντουαρντ Μποντ (1934-2024), Άγγλος θεατρικός συγγραφέας
* Κιτ Μποντ (γενν. 1939), Αμερικανός γερουσιαστής και ο νεότερος στην ιστορία κυβερνήτης του Μισούρι
* Λάρυ Μποντ (γενν. 1952), Αμερικανός συγγραφέας και σχεδιαστής βιντεοπαιχνιδιών
* Μάικλ Μποντ (1926-2017), Άγγλος συγγραφέας, γνωστός από τη σειρά βιβλίων «Το αρκουδάκι Πάντινγκτον»
* Νάιτζελ Μποντ (γενν. 1965), Άγγλος επαγγελματίας παίκτης του μπιλιάρδου
* Ντέιβιντ Μποντ (1922-2013), Βρετανός ιστιοπλόος, χρυσός ολυμπιονίκης το 1948
* Όλιβερ Μποντ (περ. 1760 - 1798), Ιρλανδός έμπορος και επαναστάτης
* Ράσκιν Μποντ (γενν. 1934), Βρετανοϊνδός λογοτέχνης
* Σαμάνθα Μποντ (γενν. 1961), Αγγλίδα ηθοποιός
* Τζέιμς Μποντ, φανταστικός λογοτεχνικός και κινηματογραφικός χαρακτήρας
* Τζέιμς Μποντ (ορνιθολόγος) (1900-1989), Αμερικανός ορνιθολόγος
* Τζέιμς Μποντ Στόκντειλ (1923-2005), Αμερικανός αντιναύαρχος, ένας από τους πλέον παρασημοφορημένους αξιωματικούς στην ιστορία του αμερικανικού ναυτικού
* Τζόναθαν Μποντ (γενν. 1993), Άγγλος ποδοσφαιριστής (τερματοφύλακας)
* Τζούλιαν Μποντ (γενν. 1940), Αμερικανός ακτιβιστής των δικαιωμάτων των Αφροαμερικανών και των φτωχών
* Τζων Μποντ (ποδοσφαιριστής) (1932-2012), Άγγλος ποδοσφαιριστής
* Τζων Ρίτσαρντ Μποντ (γενν. 1950), Καναδός αστροφυσικός
* Τζώνυ Μποντ (1915-1978), Αμερικανός τραγουδοποιός της μουσικής κάντρι
* Τζωρτζ Φίλιπς Μποντ (1825-1865), Αμερικανός αστρονόμος
* Φιλ Μποντ (γενν. 1954), Αμερικανός καλαθοσφαιριστής
* Φρέντερικ Μποντ (1864-1945), Άγγλος αρχιτέκτονας, εικονογράφος, αρχαιολόγος και παραψυχολόγος
* Χάμις Μποντ (γενν. 1986), Νεοζηλανδός κωπηλάτης, χρυσός ολυμπιονίκης το 2012
Όμιλος Β΄ Κόπα Αμέρικα 2015

Ο **Όμιλος Β΄ του Κόπα Αμέρικα 2015** ήταν ένας από τους τρεις ομίλους των εθνικών ομάδων που έλαβαν μέρος στο Κόπα Αμέρικα 2015. Περιλάμβανε την Αργεντινή, την Ουρουγουάη (κάτοχος του τίτλου), την Παραγουάη και την Τζαμάικα (προσκεκλημένη ομάδα). Οι αγώνες του ομίλου έλαβαν χώρα από τις 13 Ιουνίου του 2015 έως τις 20 Ιουνίου του 2015.

## Ομάδες

;Σημειώσεις

## Βαθμολογία


## Αγώνες
Όλες οι ώρες είναι τοπικές, CLT (UTC−3).

### Ουρουγουάη - Τζαμάικα

### Αργεντινή - Παραγουάη

### Παραγουάη - Τζαμάικα

### Αργεντινή - Ουρουγουάη

### Ουρουγουάη - Παραγουάη

### Αργεντινή - Τζαμάικα

## Παραπομπές


## Εξωτερικοί σύνδεσμοι
* (Επίσημη ιστοσελίδα) 
*Copa América 2015, CONMEBOL.com 

Κατηγορία:Κόπα Αμέρικα 2015
Αρχέστρατος

Ο **Αρχέστρατος** ήταν αρχαίος Έλληνας ποιητής στη Γέλα ή τις Συρακούσες της Σικελίας, όπου και έζησε κατά τα μέσα του 4ου αιώνα π.Χ., και θεωρείται ο *πατέρας* της γαστρονομίας.

## Έργο
Το πιό γνωστό του έργο είναι η *Ηδυπάθεια* ή *Γαστρονομία*, η οποία γράφτηκε σε ποιητικό εξάμετρο και διασώζεται εξ ολοκλήρου σε 62 τμήματα στο κείμενο των Δειπνοσοφιστών του Αθήναιου (2ος αιώνας μ.Χ.). 

Το ποιήμα με κωμικό ύφος πληροφορεί τον αναγνώστη για το που μπορεί να βρεί το καλύτερο φαγητό στις περιοχές της Μεσογείου καθώς και παραθέτει αρκετές μαγειρικές συνταγές και τρόπους παρασκευής εδεσμάτων, με ιδιαίτερο ενδιαφέρον στα ψάρια. Το ποιήμα προτρέπει τον αναγνώστη να παραμερίσει την εγκράτεια και να αφεθεί στην απόλαυση και ευχαρίστηση του καλού φαγητού χωρίς καμία φειδώ, κάτι που εξηγεί τη φήμη του Αρχέστρατου ως ανθρώπου με έκλυτα ήθη κατά τους φιλοσόφους Κλέαρχο (4ος αιώνας) και Χρύσιππο (3ος αιώνας), καθώς και τον χαρακτηρισμό του ως τον ''Ησίοδο'' ή τον ''Θέογνη'' των λαίμαργων καθώς παρωδεί τον τρόπο γραφής των παλαιών συγγραφέων.  

Μια από τις συνταγές του περιλαμβάνει λαβράκι καρυκευμένο με σίλφιο και καλυμένο με γιδοτήρι, κροκέτες τόνου πασπαλισμένες με κύμινο, βουτήγματα σκουμπριού σε άρμη, και ξιφία τυλιγμένο σε φύλο συκιάς. Μετά από τα αρχικά ορεκτικά, ακολουθεί πάπια καλυμένη με *υπόσφαγμα* (κρεμώδης σάλτσα). Το συμπόσιο συνεχίζεται με γλυκό πλακούντα, το οποίο αποτελούνταν από διάφορα επίπεδα ζύμης γεμισμένα με μέλι και μαλακό τυρί, και το όλο δείπνο συνοδεύεται από κρασί.

## Σχετική βιβλιογραφία
*  Olson, S.D. and Sens, A., Archestratos of Gela: Greek Culture and Cuisine in the Fourth Century BC, Oxford (2000)
*  Dalby, A., ‘Archestratus where and when’, in Wilkins, Harvey, Dobson (1994)
*  Wellmann, M. ,  ‘Archestratus’ (16), Paulys Real Encyclopadie der Classischen Altertums-wissenschaft, ed. G. Wissowa (1896)

## Εξωτερικοί σύνδεσμοι
* Η κουζίνα του Πλάτωνα, του Οδυσσέα και του Αρχέστρατου - της Ισμαηλίδου Έλλης, Το Βήμα
*  Feasting with Archestratus  - by Kathryn Koromilas, odyssey.gr

## Δείτε επίσης
* Συμπόσιο
* Διατροφή στην αρχαία Ελλάδα
* Πλακουντοποιικόν σύγγραμμα
* Λοπαδο­τεμαχο­σελαχο...

## Παραπομπές


Κατηγορία:Γαστρονομία
Κατηγορία:Αρχαίοι Έλληνες ποιητές
Μπαλκάς (πόλη)

Η πόλη **Μπαλχάς** (ρωσικά: Балхаш) ή **Μπαλκάς** (καζακικά: *Балқаш*) είναι μια πόλη στο νοτιοανατολικό Καζακστάν.

## Γεωγραφία
Βρίσκεται δίπλα στην λίμνη Μπαλχάς ή Μπαλκάς και έχει 65.000 κατοίκους. Επικρατέστερη γλώσσα είναι τα καζακικά (μια τουρκική γλώσσα). Βρίσκεται πολύ κοντά στην μικρότερη πόλη Σασουμπάι, με την οποία συνδέεται με την οδό Ζέλτοκσαν. Η πόλη διαθέτει αεροδρόμιο και λεωφορειακό σταθμό.

## Εξωτερικοί σύνδεσμοι
* 

Κατηγορία:Πόλεις του Καζακστάν
Mitsubishi Ki-83

Το **Mitsubishi Ki-83** ήταν ιαπωνικό δικινητήριο ελικοφόρο βαρύ μαχητικό μακράς ακτίνας δράσης. Αναπτύχθηκε στα τέλη του Δευτέρου Παγκοσμίου Πολέμου αλλά παρόλο που επρόκειτο για τύπο με εξαιρετικές επιδόσεις, δεν εντάχθηκε σε παραγωγή. Κατασκευάστηκαν μονάχα τέσσερα πρωτότυπα.

## Ανάπτυξη και σχεδιασμός
Το Ki-83 δημιουργήθηκε για να καλύψει απαίτηση που εξεδόθη το 1943 και αφορούσε την ανάπτυξη νέου βαρέως μαχητικού μακράς ακτίνας δράσης.  Ήταν προϊόν ομάδας υπό τον Tomio Kubo, σχεδιαστή του πολύ επιτυχημένου Mitsubishi Ki-46. Το αρχικό πρωτότυπο πραγματοποίησε την παρθενική του πτήση στις 18 Νοεμβρίου 1944 και σύντομα κατέστη σαφές ότι παρά τις διαστάσεις του, ήταν ένα ένα ιδιαίτερα ευέλικτο αεροσκάφος. Διέθετε ισχυρότατο οπλισμό στο ρύγχος, αποτελούμενο από δύο πυροβόλα των 30&nbsp;mm και δύο των 20&nbsp;mm. Η διαδικασία ένταξης του σε παραγωγή είχε ξεκινήσει όταν η Ιαπωνία, έχοντας υποστεί συντριπτικά πλήγματα από τους Συμμάχους, αναγκάστηκε να συνθηκολογήσει (15 Αυγούστου 1945). 

Οι Αμερικανοί δοκίμασαν μεταπολεμικά τα τέσσερα Ki-83 που κατασκευάστηκαν και αποκόμισαν πολύ θετικές εντυπώσεις από τις επιδόσεις του τύπου. Το μεγαλύτερο μέρος του διαθέσιμου φωτογραφικού υλικού προέρχεται από την περίοδο που τα αεροσκάφη ήταν στην κατοχή της USAAF.  

## Εκδόσεις
; Ki-83
: Πειραματικό βαρύ μαχητικό. Κατασκευάστηκαν τέσσερα πρωτότυπα.

; Ki-95
: Έκδοση αναγνώρισης, δεν υλοποιήθηκε.

; Ki-103
: Βελτιωμένη έκδοση, δεν υλοποιήθηκε.

## Δείτε επίσης

### Παρόμοια αεροσκάφη
* Bristol Beaufighter 
* de Havilland Hornet
* Grumman F7F Tigercat
* Kawasaki Ki-96
* Lockheed P-38 Lightning
* Nakajima J5N
* North American F-82 Twin Mustang

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία

* Francillon, Ph.D., René J. *Japanese Aircraft of the Pacific War*. London, Putnam & Company Ltd., 1970. second edition 1979. ISBN 0-370-30251-6.
* Green, William. *Warplanes of the Second World War, Volume Three: Fighters*. London: Macdonald & Co. (Publishers) Ltd., 1961 (seventh impression 1973). ISBN 0-356-01447-9.
* Green, William and Gordon Swanborough. *WW2 Aircraft Fact Files: Japanese Army Fighters, Part 1*. London: Macdonald & Jane's Publishers Ltd., 1976. ISBN 0-356-08224-5.
* Unknown Author(s). *Famous Aircraft of the World, first series, no.76: Japanese Army Experimental Fighters (1)*. Tokyo, Japan: Bunrin-Do Co. Ltd., August 1976.

Ki-83
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Ναζράν

Η πόλη **Ναζράν** (ρωσικά: *Назрань*) είναι πόλη της Ρωσίας στην Δημοκρατία της Ινγκουσετίας.

## Γεωγραφία
Βρίσκεται στην δυτική Ινγκουσετία, δίπλα στα σύνορα με την Δημοκρατία της Βόρειας Οσετίας - Αλανίας και πολύ κοντά στο χωριό Μαϊσκίι και ήταν η πρωτεύουσα της Δημοκρατία της Ινγκουσετίας μέχρι το 2002, χρονιά που αντικαταστάθηκε από το Μαγκάς. Σήμερα είναι η μεγαλύτερη πόλη της Ινγκουσετίας με πληθυσμό 93.335 κατοίκους σύμφωνα με την απογραφή του 2010.

## Παραπομπές


Κατηγορία:Πόλεις της Ινγκουσετίας
Hellenic Seaways

Η **Hellenic Seaways** είναι μία ναυτιλιακή εταιρεία που δραστηριοποιείται κυρίως στις γραμμές του Αργοσαρωνικού,των Κυκλάδων την θερινή περίοδο και του Βορείου Αιγαίου. Η Hellenic Seaways μαζί με τις **[[Superfast Ferries]]**, **[[Blue Star Ferries]]** και **[[ANEK Lines]]** ανήκουν στον όμιλο **[[Attica Group]]**.

## Στόλος
Η εταιρεία διαθέτει στόλο 16 πλοίων ο οποίος είναι ο εξής:

## Διαδρομές

### [[Αργοσαρωνικός]]

*Πειραιάς-Αίγινα-Αγκίστρι  (AERO 1, 2 Highspeed)
*Πειραιάς-Αγία Μαρίνα  (AERO 1, 2, 3 Highspeed)
*Πειραιάς-Πόρος-Ύδρα-Ερμιόνη-Σπέτσες-Πόρτο Χέλι (Flyingcat 5)
*Πειραιάς-Πόρος-Ύδρα-(Ερμιόνη)-Σπέτσες (Flyingcat 3, 4 & AERO 1, 2, 3 Highspeed)

### [[Κρήτη]]
*Πειραιάς-Ηράκλειο (Νήσος Ρόδος)

### [[Κυκλάδες]]-[[Κρήτη]]
*Πειραιάς-Μύκονος-Νάξος-Ίος-Σαντορίνη-Ηράκλειο (κατά τη θερινή περίοδο) (Highspeed 3 & Highspeed 4)
*Πειραιάς-Σύρος-Μύκονος-Πάρος-Ίος-Σαντορίνη-Ηράκλειο (κατά τη θερινή περίοδο) (Highspeed 3 & Highspeed 4)

### [[Κυκλάδες]]
*Πειραιάς-Πάρος-Νάξος-Κουφονήσια-Κατάπολα (κατά τη θερινή περίοδο) (Hellenic Highspeed)
*Λαύριο-Κέα-Κύθνος-Σύρος-Πάρος-Νάξος-Ίος-Σίκινος-Φολέγανδρος-Κίμωλος-Μήλος (Άρτεμις)
*Μήλος-Κίμωλος-Σίφνος-Σέριφος-Σύρος-Τήνος-Άνδρος-Τήνος-Σύρος-Κύθνος-Κέα-Λαύριο (Άρτεμις)

## Εξωτερικοί σύνδεσμοι

*Hellenic Seaways

Κατηγορία:Ναυτιλιακές επιχειρήσεις
Κατηγορία:Ελληνικές ναυτιλιακές επιχειρήσεις
ΦΚ Σαξάν

Η **ΦΚ Σαξάν** είναι μια ποδοσφαιρική ομάδα από την Τσαντίρ Λούνγκα, Γκαγκαουζία, Μολδαβία. Συμμετέχει στο Πρωτάθλημα ποδοσφαίρου Μολδαβίας. Ιδρύθηκε το 2010. Έδρα της ομάδας είναι το Ceadîr-Lunga Stadium, χωρητικότητας 2000 θεατών. 

## Εξωτερικοί σύνδεσμοι
*Επίσημη ιστοσελίδα 
*Saxan Ceadîr-Lunga  at weltfussballarchiv.com
*Saxan Ceadîr-Lunga at Soccerway.com

Κατηγορία:Ποδοσφαιρικές ομάδες Μολδαβίας
Κατηγορία:Ιδρύσεις ποδοσφαιρικών ομάδων το 2010
Κατηγορία:Γκαγκαουζία
ΦΚ Μποτοσάνι

Η **ΦΚ Μποτοσάνι** είναι μια ρουμανική ποδοσφαιρική ομάδα από το Μποτοσάνι, η οποία συμμετέχει στο Πρωτάθλημα ποδοσφαίρου Ρουμανίας. Ιδρύθηκε το 2001. Έδρα της ομάδας είναι το Stadionul Municipal χωρητικότητας 12000 θεατών. Χρώματα της ομάδας είναι το κόκκινο, το άσπρο και το μπλε.

## Εξωτερικοί σύνδεσμοι
* 
* Official Facebook profile 
* FC Botoșani at LPF

Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 2001
ΦΚ Σαχτιόρ Σολιγκόρσκ

Η **ΦΚ Σαχτιόρ Σολιγκόρσκ** είναι μια ποδοσφαιρική ομάδα της Λευκορωσίας, με έδρα την πόλη Σολιγκόρσκ. Ιδρύθηκε το 1961. Συμμετέχει στο Πρωτάθλημα ποδοσφαίρου Λευκορωσίας. Έδρα της ομάδας είναι το Stroitel Stadium χωρητικότητας 4200 θεατών.

## Τίτλοι
* **[[Πρωτάθλημα ποδοσφαίρου Λευκορωσίας]]** 
** *Πρωταθλήτρια (3):* 2005, 2020, 2021, 2022

* **[[Κύπελλο Λευκορωσίας (ποδόσφαιρο ανδρών)|Κύπελλο Λευκορωσίας]]** 
** *Κυπελλούχος (3):* 2004, 2014, 2019

* **[[Σούπερ Καπ Λευκορωσίας]]**
** *Κυπελλούχος (1):* 2021

## Παραπομπές


## Εξωτερικοί σύνδεσμοι
*Επίσημη ιστοσελίδα
*FC Shakhtyor at EUFO.DE 
*FC Shakhtyor at Weltfussball.de
*FC Shakhtyor at Weltfussballarchiv.com 
*FC Shakhtyor at Football-Lineups.com

Κατηγορία:Ανενεργές ποδοσφαιρικές ομάδες
Κατηγορία:Ιδρύσεις ποδοσφαιρικών ομάδων το 1961
Κατηγορία:Διαλύσεις ποδοσφαιρικών ομάδων το 2025
Μαγκάς

To **Μαγκάς** (ρωσικά: *Магас*) είναι η πρωτεύουσα της Δημοκρατίας της Ινγκουσετίας.

## Γεωγραφία
Βρίσκεται στα νοτιοδυτικά της Ινγκουσετίας, δίπλα στα σύνορα με τη Δημοκρατία της Βόρειας Οσετίας - Αλανίας. Είναι η πρωτεύουσα της Ινγκουσετίας, αν και ιδρύθηκε το 1995, με αποτέλεσμα η πόλη να έχει πληθυσμό 2.502 κατοίκους σύμφωνα με την απογραφή του 2010, γεγονός που την καθιστά τη μικρότερη σε πληθυσμό πόλη της Ρωσίας που είναι πρωτεύουσα ομοσπονδιακού υποκειμένου. Η πόλη είναι πολύ κοντά στην πρώην πρωτεύουσα της Ινγκουσετίας, Ναζράν.

## Παραπομπές


Κατηγορία:Πόλεις της Ινγκουσετίας
Κατηγορία:Πρωτεύουσες ομόσπονδων ενοτήτων της Ρωσίας
Kawasaki Ki-96

Το **Kawasaki Ki-96** ήταν ιαπωνικό δικινητήριο ελικοφόρο βαρύ μαχητικό. Αναπτύχθηκε στα μέσα του Δευτέρου Παγκοσμίου Πολέμου προκειμένου να αντικαταστήσει το κύριο αεροσκάφος αυτής της κλάσης στις τάξεις της Αεροπορίας του Ιαπωνικού Αυτοκρατορικού Στρατού, το Kawasaki Ki-45. Παρά τις πολύ καλές επιδόσεις του, κατασκευάστηκαν μονάχα τρία πρωτότυπα.

## Σχεδιασμός και ανάπτυξη
Βασισμένη στα θετικά αποτελέσματα του Ki-45, η κατασκευάστρια Kawasaki απεφάσισε το 1942 να αναπτύξει μια βελτιωμένη έκδοσή του. Όπως και το Ki-45, ήταν διθέσιο και δικινητήριο, αλλά είχε ισχυρότερους κινητήρες και ήταν μεγαλύτερων διαστάσεων. Τον Δεκέμβριο του 1942 το Γραφείο Αεροπορίας του Στρατού επέδειξε ενδιαφέρον για το εγχείρημα, ζητώντας όμως από την κατασκευάστρια να μετατρέψει το νέο αεροσκάφος σε μονοθέσιο. Το αρχικό πρωτότυπο πραγματοποίησε την παρθενική του πτήση τον Σεπτέμβριο του 1943.

Ήταν πολύ καλό στον χειρισμό και είχε επιδόσεις ανώτερες των προσδοκώμενων, παρ'όλα αυτά ο Στρατός ζήτησε να ξανά την ανάπτυξη διθέσιου μαχητικού με συνέπεια το Ki-96 να ακυρωθεί. Μέρη του αεροσκάφους αυτού αξιοποιήθηκαν τελικά στην ανάπτυξη του διθέσιου μαχητικού Ki-102.

## Τεχνικά χαρακτηριστικά

Πηγές: War Planes of the Second World War - Fighters - Vol. 3; WW2 Aircraft Fact Files: Japanese Army Fighters, Part 1; Japanese Aircraft of the Pacific War

## Δείτε επίσης

### Αεροσκάφη που σχετίζονται με την ανάπτυξη του Ki-96
* Kawasaki Ki-45
* Kawasaki Ki-102

### Παρόμοια αεροσκάφη
* Mitsubishi Ki-83
* Nakajima J5N

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία
* Francillon, Ph.D., René J. *Japanese Aircraft of the Pacific War*. London: Putnam & Company Ltd., 1970 (2nd edition 1979). ISBN 0-370-30251-6.
* Green, William. *Warplanes of the Second World War, Volume Three: Fighters*. London: Macdonald & Co. (Publishers) Ltd., 1961 (seventh impression 1973). ISBN 0-356-01447-9.
* Green, William and Swanborough, Gordon. *WW2 Aircraft Fact Files: Japanese Army Fighters, Part 1*. London: Macdonald and Jane's, 1976. ISBN 0-356-08224-5.

Ki-96
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Όμιλος Γ΄ Κόπα Αμέρικα 2015

Ο **Όμιλος Γ΄ του Κόπα Αμέρικα 2015** ήταν ένας από τους τρεις ομίλους των εθνικών ομάδων που έλαβαν μέρος στο Κόπα Αμέρικα 2015. Περιλάμβανε τη Βραζιλία, την Κολομβία, το Περού και τη Βενεζουέλα. Οι αγώνες του ομίλου έλαβαν χώρα από τις 14 Ιουνίου του 2015 έως τις 21 Ιουνίου του 2015.

## Ομάδες

;Σημειώσεις

## Βαθμολογία


## Αγώνες
Όλες οι ώρες είναι τοπικές, CLT (UTC−3).

### Κολομβία - Βενεζουέλα

### Βραζιλία - Περού

### Βραζιλία - Κολομβία

### Περού - Βενεζουέλα

### Κολομβία - Περού

### Βραζιλία - Βενεζουέλα

## Παραπομπές


## Εξωτερικοί σύνδεσμοι
* (Επίσημη ιστοσελίδα) 
*Copa América 2015, CONMEBOL.com 

Κατηγορία:Κόπα Αμέρικα 2015
ΦΚ Τορπέντο Ζοντίνο

Η **ΦΚ Ταρπέντα ΜπελΑΖ Ζόντινα** (λευκορωσικά: ФК Тарпеда-БелАЗ Жодзіна; ρωσικά: Футбольный клуб Торпедо-БелАЗ Жодино) είναι μια ποδοσφαιρική ομάδα της Λευκορωσίας με έδρα την πόλη Ζόντινα. Συμμετέχει στο Πρωτάθλημα ποδοσφαίρου Λευκορωσίας. Ιδρύθηκε το 1961. Έδρα της ομάδας είναι το **Torpedo Stadium** χωρητικότητας 3020 θεατών.

Βασικός χρηματοδότης της ομάδας είναι η φημισμένη εταιρία βαρέων οχημάτων **BelAZ (БелАЗ)**, η οποία εδρεύει στην πόλης. 

## Ιστορία
Η ομάδα ιδρύθηκε το 1961, με την επωνυμία  "Ρακέτα" («Ракета») και βασικό σπόνσορα το ομώνυμο εργοστάσιο αυτοκινήτων της Λευκορωσίας. Ο πρώτος αγώνας στην ιστορία του ποδοσφαιρικού συλλόγου πραγματοποιήθηκε στις 6 Μαΐου 1962. Κατά τις πρώτες δεκαετίες της ζωής της, η ομάδα αγωνίζονταν στις χαμηλότερες κατηγορίες.

Η ομάδα μετονομάστηκε το 1989 σε ΜπελΑΖ Ζόντινα και το 1993 σε Ταρπέντο Ζόντινα. Από το 2011 φέρει το σημερινό της όνομα: **Ταρπέντα-ΜπελΑΖ Ζόντινα**.

Η αναγέννηση της ομάδας συνδέεται με το όνομα του Γιάκοβ Σαπίρι, του προπονητή που την οδήγησε στην κορυφαία κατηγορία το 2001.Το 2012, ο σύλλογος τερμάτισε τελευταίος στην Πρέμιερ Λιγκ και κατόρθωσε να παραμείνει στην κατηγορία μέσω αγώνων μπαράζ.

Τον Σεπτέμβριο του 2019, ο Γιούρι Πούντους ανέλαβε προπονητής της ομάδας και το 2020 οδήγησε τον σύλλογο στην τρίτη θέση του πρωταθλήματος, την καλύτερη θέση που έχει καταλάβει ποτέ στο πρωτάθλημα Λευκορωσίας.

## Διακρίσεις
* **[[Κύπελλο Λευκορωσίας (ποδόσφαιρο ανδρών)|Κύπελλο Λευκορωσίας]]** 
** ***Νικήτρια (2):*** 2016, 2023

* **[[Σούπερ Καπ Λευκορωσίας (ποδόσφαιρο ανδρών)|Σούπερ Καπ Λευκορωσίας]]** 
** ***Νικήτρια (1):*** 2024

## Εξωτερικοί σύνδεσμοι
*Επίσημη ιστοσελίδα 
*Torpedo Zhodino at EUFO.DE 
*Torpedo Zhodino at Football-Lineups.com

Κατηγορία:Ποδοσφαιρικές ομάδες Λευκορωσίας
Κατηγορία:Ιδρύσεις ποδοσφαιρικών ομάδων το 1961
ΠΦΚ Μπερόε Στάρα Ζαγόρα

Η **ΠΦΚ Μπερόε Στάρα Ζαγόρα** είναι μια βουλγάρικη ποδοσφαιρική ομάδα με έδρα την Στάρα Ζαγόρα. Συμμετέχει στο Πρωτάθλημα ποδοσφαίρου Βουλγαρίας. Ιδρύθηκε το 1916. Χρώματα της ομάδας είναι το πράσινο και το άσπρο. Έδρα της ομάδας είναι το Beroe Stadium χωρητικότητας 12.128 θεατών.

Η ονομασία Μπερόε (Beroe) προέρχεται από την Ελληνική ονομασία της πόλεως η οποία ήταν Βέροια, πρός τιμήν της ομώνυμης Ελληνικής πόλεως της Μακεδονίας.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1916
Κατηγορία:Ποδοσφαιρικές ομάδες Βουλγαρίας
Μαξ & Σρεντ

Το **Μαξ και Σρεντ** είναι καναδική κωμική τηλεοπτική σειρά, η οποία μεταδίδεται από το Nickelodeon, στις Ηνωμένες Πολιτείες, και από το YTV, στον Καναδά. Στις ΗΠΑ, η σειρά έκανε πρεμιέρα στις 6 Οκτωβρίου 2014, ενώ στον Καναδά στις 7 Οκτωβρίου του ίδιου έτους. Ο πρώτος κύκλος της σειράς αποτελείται από 26 επεισόδια.

Στις 25 Φεβρουαρίου 2015, συμφωνήθηκε να παραχθεί ένας δεύτερος κύκλος. Στην Ελλάδα, ο δεύτερος κύκλος αναμενόταν να κάνει πρεμιέρα στις 12 Δεκεμβρίου του 2015. Τελικά, ξεκίνησε στις 19 του ίδιου μηνός. Στις ΗΠΑ, ο δεύτερος κύκλος, ξεκίνησε στις 21 Μαρτίου του 2016.

## Πλοκή

Η σειρά αφηγήται τη φιλία μεταξύ του Μαξ Άσερ (Τζόνι Γκρέι), μία διασημότητα του σνόουμπορντ, και του Άλβιν "Σρεντ" Άκερμαν (Τζέικ Γκούντμαν), μία ιδιοφυία στην επιστήμη, οι οποίοι συγκατοικούν και γίνονται αδέρφια, όταν ο Μαξ μετακομίζει στο Κολοράντο για να προπονηθεί για το Χειμερινό Πρωτάθλημα.

## Ηθοποιοί

* Τζόνι Γκρέι ως Μαξ Άσερ
* Τζέικ Γκούντμαν ως Άλβιν "Σρεντ" Άκερμαν
* Σάρα Τσόντρεϊ ως Τζιλ "Χάουι" Φιντς
* Εμίλια ΜακΚάρθι ως Άμπι Άκερμαν
* Τζον-Μίτσελ Λε Γκαλ ως Λόιντ Άκερμαν
* Σιόμπχαν Μέρφι ως Νταϊάν Άκερμαν

## Μετάδοση

Στις 17 Ιανουαρίου 2015, η σειρά έκανε πρεμιέρα στην Αυστραλία στον τηλεοπτικό σταθμό Nickelodeon. Στην Ελλάδα, η σειρά έκανε πρεμιέρα στις 18 Μαΐου 2015 στο Nickelodeon.

## Επεισόδια

## Βραβεία

## Σημειώσεις

**1.**  Μόνο τα πρώτα 8 επεισόδια.


## Παραπομπές


## Εξωτερικοί σύνδεσμοι

*Επίσημη Ιστοσελίδα 
*Η σελίδα της σειράς στο nickelodeon.gr 
*Η σελίδα της σειράς στο Internet Movie Database

Κατηγορία:Καναδικές τηλεοπτικές σειρές
Κατηγορία:Νεανικές σειρές
Κατηγορία:Σειρές του Nickelodeon
Κατηγορία:Εφηβικά sitcoms
ΦΚ Κόπερ

Η **ΦΚ Κόπερ** είναι μια σλοβενική ποδοσφαιρική ομάδα με έδρα την πόλη Κόπερ. Ιδρύθηκε το 1920. Έδρα της ομάδας είναι το Bonifika Stadium, χωρητικότητας 4047 θεατών. Συμμετέχει στο Πρωτάθλημα ποδοσφαίρου Σλοβενίας.

## Τίτλοι

***[[Πρωτάθλημα ποδοσφαίρου Σλοβενίας]]:**
::**Πρωταθλήτρια (1):** 2009–10

***[[Κύπελλο Σλοβενίας (ποδόσφαιρο ανδρών)|Κύπελλο Σλοβενίας]]:**
::**Κυπελλούχος (3):** 2005–06, 2006–07, 2014–15

***[[Σούπερ Καπ Σλοβενίας (ποδόσφαιρο ανδρών)|Σούπερ Καπ Σλοβενίας]]:**
::**Νικήτρια (1):** 2010

## Εξωτερικοί σύνδεσμοι

*Official FC Koper website 
*Unofficial NK Koper website 
*12. Kopra website 
*Twitter profile
*Facebook profile
*PrvaLiga profile 

Κατηγορία:Ιδρύσεις ποδοσφαιρικών ομάδων το 1920
Κατηγορία:Ποδοσφαιρικές ομάδες Σλοβενίας
Κατηγορία:Ποδοσφαιρικές ομάδες Γιουγκοσλαβίας
ΦΚ Ντάτσια Κισινάου

Η **ΦΚ Ντάτσια Κισινάου** είναι μια μολδαβική ποδοσφαιρική ομάδα. Συμμετέχει στο Πρωτάθλημα ποδοσφαίρου Μολδαβίας. Το όνομα της ομάδας προέρχεται από τη Δακία, ένα αρχαίο πολιτισμό της περιοχής της σύγχρονης Μολδαβίας. Η ομάδα ιδρύθηκε το 1999. Έδρα της είναι το Stadionul Dacia χωρητικότητας 8550 θεατών.

## Εξωτερικοί σύνδεσμοι

* Official site   
* Fans website 
* Profile at DiviziaNationala.com 

Κατηγορία:Ποδοσφαιρικές ομάδες Μολδαβίας
Κατηγορία:Ιδρύσεις ποδοσφαιρικών ομάδων το 1999
Κατηγορία:Κισινάου
Γκαμπάλα ΦΚ

Η **Γκαμπάλα** (αζερικά: *Qəbələ*, ) είναι ποδοσφαιρική ομάδα από το Αζερμπαϊτζάν με έδρα την Γκαμπάλα. Συμμετέχει στο πρωτάθλημα ποδοσφαίρου Αζερμπαϊτζάν. Έδρα της ομάδας είναι το Στάδιο Γκαμπαλά χωρητικότητας 8.000 θεατών.

## Έμβλημα και χρώματα
Το έμβλημα του συλλόγου περιλαμβάνει τον Καύκασο με μία μαύρη ημισέληνο και ένα κόκκινο οκτάκτινο αστέρι, παρόμοιο με αυτό της σημαίας του Αζερμπαϊτζάν. Περιλαμβάνει επίσης το 2005 που σηματοδοτεί το έτος ίδρυσης του συλλόγου.

Κύρια χρώματα του συλλόγου είναι το μαύρο και το κόκκινο, ενώ χρησιμοποιείται επίσης και το λευκό στους εκτός έδρας αγώνες της ομάδας.

## Επιτυχίες
***[[Α΄ Κατηγορία ποδοσφαίρου ανδρών Αζερμπαϊτζάν|Α΄ Κατηγορία Αζερμπαϊτζάν]]** (2ου επιπέδου κατηγορία)
: *Πρωταθλήτρια (1):* 2005–06

* **[[Κύπελλο Αζερμπαϊτζάν (ποδόσφαιρο ανδρών)|Κύπελλο Αζερμπαϊτζάν]]**
:**Νικήτρια (2):** 2018–19, 2022–23
: *Φιναλίστ (3):* 2013–14, 2016–17, 2017–18

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Αζερμπαϊτζάν
Κατηγορία:Ιδρύσεις ποδοσφαιρικών ομάδων το 2005
Οντς ΜΚ

Η **Οντς ΜΚ** (νορβηγικά: *Odds BK*) είναι μια νορβηγική ποδοσφαιρική ομάδα από το Σίεν. Ιδρύθηκε το 1894 ως τμήμα της ΙΦ Όντ. Έδρα της ομάδας είναι η Σκαγκεράκ Αρένα. Συμμετέχει στο Πρωτάθλημα ποδοσφαίρου Νορβηγίας. Παρόλο που δεν έχει κερδίσει ποτέ το πρωτάθλημα της χώρας, έχει κατακτήσει 12 φορές το κύπελλο Νορβηγίας, όντας η πιο πετυχημένη ομάδα στο θεσμό.

## Ιστορία
Η ΙΦ Όντ ιδρύθηκε το 1885. και αποτελεί τον παλαιότερο σε λειτουργία σύλλογο της Νορβηγίας. Αρχικά είχε τμήματα γυμναστικής, βορινού σκι και στίβου. Στις 31 Μαρτίου 1894 δημιουργήθηκε το τμήμα ποδοσφαίρου με την ονομασία Οντς ΜΚ. 

## Διακρίσεις
*Πρωτάθλημα Νορβηγίας:
**Φιναλίστ (2): 1950–51, 1956–57

*Κύπελλο Νορβηγίας:
**Κυπελλούχος (12): 1903, 1904, 1905, 1906, 1913, 1915, 1919, 1922, 1924, 1926, 1931, 2000
**Φιναλίστ (9): 1902, 1908, 1909, 1910, 1921, 1937, 1960, 2002, 2014

## Ευρωπαϊκές συμμετοχές
Ο πίνακας που ακολουθεί παρουσιάζει τις συμμετοχές της ομάδας στις διοργανώσεις της ΟΥΕΦΑ.

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1894
ΦΚ Τράκαϊ

Η ** ΦΚ Τράκαϊ** είναι μια λιθουανική ποδοσφαιρική ομάδα από το Τράκαϊ. Ιδρύθηκε το 2005. Συμμετέχει στο Πρωτάθλημα ποδοσφαίρου Λιθουανίας. Έδρα της ομάδας είναι το ΛΦΦ Στάτιουμ, χωρητικότητας 5400 θεατών.

## Διακρίσεις
***[[Πρωτάθλημα ποδοσφαίρου Λιθουανίας]]**
****Φιναλίστ (2):** 2015, 2016
***[[Κύπελλο Λιθουανίας (ποδόσφαιρο ανδρών)|Κύπελλο Λιθουανίας]]** 
****Φιναλίστ (1):** 2016
***[[Σούπερ Καπ Λιθουανίας (ποδόσφαιρο ανδρών)|Σούπερ Καπ]]**
****Φιναλίστ (2):** 2016, 2017

## Παραπομπές


## Εξωτερικοί σύνδεσμοι
* 
*Επίσημη ιστοσελίδα 

Κατηγορία:Ποδοσφαιρικές ομάδες Λιθουανίας
Κατηγορία:Ιδρύσεις ποδοσφαιρικών ομάδων το 2005
ΦΚ Κρουόγια Πακρουόγις

Η **ΦΚ Κρουόγια Πακρουόγις** ήταν μια λιθουανική ποδοσφαιρική ομάδα από την πόλη Πακρουόγις. Συμμετείχε στο Πρωτάθλημα ποδοσφαίρου Λιθουανίας. Ιδρύθηκε το 2001 και διαλύθηκε το 2016.

## Ευρωπαϊκή πορεία

## Εξωτερικοί σύνδεσμοι
*Επίσημη ιστοσελίδα-Αρχειοθετημένη 

Κατηγορία:Ποδοσφαιρικές ομάδες Λιθουανίας
Κατηγορία:Ιδρύσεις ποδοσφαιρικών ομάδων το 2001
Τελικός Κόπα Αμέρικα 2015

Ο **Τελικός Κόπα Αμέρικα 2015** ήταν ο τελευταίος αγώνας του Κόπα Αμέρικα 2015, μιας διεθνούς ποδοσφαιρικής διοργάνωσης υπό την αιγίδα της CONMEBOL, η οποία έλαβε χώρα στη Χιλή από τις 11 Ιουνίου έως τις 4 Ιουλίου. Ο αγώνας πραγματοποιήθηκε στις 4 Ιουλίου του 2015 στο Εστάδιο Νασιονάλ του Σαντιάγο και περιελάμβανε τη διοργανώτρια Χιλή και την Αργεντινή. Η Χιλή ως πρωταθλήτρια εξασφάλασε μία θέση στο Κύπελλο Συνομοσπονδιών 2017 της FIFA στη Ρωσία.

Ένα νέο τρόπαιο, το οποίο κατασκευάστηκε για να χρησιμοποιηθεί στο Κόπα Αμέρικα Σεντενάριο στις Ηνωμένες Πολιτείες το 2016, παρουσιάστηκε στο τελικό.

## Υπόβαθρο
Αυτή η διοργάνωση ήταν η έβδομη που φιλοξενήθηκε από τη Χιλή. Ο αγώνας σηματοδίτησε την πέμπτη φορά που Χιλή έφτασε σε τελικό. Ποτέ ξανά δεν είχε κερδίσει τη διοργάνωση και η τελευταία της εμφάνιση σε τελικό ήταν το 1987, όταν ηττήθηκε από την Ουρουγουάη. Εν τω μεταξύ, η Αργεντινή έφτασε στον εικοστό έβδομο τελικό. Η τελευταία της εμφάνιση σε τελικό ήταν το 2007, όταν ηττήθηκε από τη Βραζιλία, ενώ η τελευταία της κατάκτηση πρωταθλήματος (συμπεριλαμβανομένων των παγκόσμιων διοργανώσεων) ήταν το 1993.

## Ο δρόμος για τον τελικό

## Λεπτομέρειες αγώνα




## Παραπομπές


## Εξωτερικοί σύνδεσμοι
* (Επίσημη ιστοσελίδα) 
*Copa América 2015, CONMEBOL.com 

Κατηγορία:Κόπα Αμέρικα 2015
Στιάρναν

Η **Στιάρναν** (ισλανδικά: *Stjarnan*) είναι ένας ισλανδικός αθλητικός σύλλογος που εξειδικεύεται στο ποδόσφαιρο. Συμμετέχει στο Πρωτάθλημα ποδοσφαίρου Ισλανδίας. Ιδρύθηκε το 1960. Έδρα της ομάδας είναι το Samsungvöllur χωρητικότητας 1.000 θεατών.

## Τίτλοι
***[[Πρωτάθλημα ποδοσφαίρου Ισλανδίας]]**: 1
**2014
***[[Σούπερ Καπ Ισλανδίας (ποδόσφαιρο ανδρών)|Σούπερ Καπ Ισλανδίας]]**: 1
**2015

## Παραπομπές


## Εξωτερικοί σύνδεσμοι
*Επίσημη ιστοσελίδα  
*Official football club website 
*Official Facebook page

Κατηγορία:Ποδοσφαιρικές ομάδες Ισλανδίας
Κατηγορία:Ιδρύσεις ποδοσφαιρικών ομάδων το 1960
Βασίλης Κουμπής

Ο **Βασίλης Κουμπής** (Πάτρα 6 Ιουνίου 1942 - Αθήνα 17 Νοεμβρίου 2003) ήταν Έλληνας τραγουδοποιός.
## Σύντομο βιογραφικό
Γεννήθηκε στην Πάτρα. Μόλις τέλειωσε το Γυμνάσιο, σπούδασε στο Ωδείο Αθηνών. Πρωτοεμφανίστηκε στο τραγούδι το 1967. Το 1971 σε συνεργασία με το στιχουργό Λευτέρη Παπαδόπουλο, έβγαλε το δίσκο 12 μήνες. Τα τραγούδια του ερμήνευσαν μεγάλοι τραογυδιοστές όπως ο Μιχάλης Βιολάρης, η Καίτη Χωματά, η Πόπη Αστεριάδη και η Ρένα Κουμιώτη. Πέθανε στις 17 Νοεμβρίου του 2003 σε ηλικία μόλις 61 ετών.

Κατηγορία:Έλληνες τραγουδοποιοί
Κατηγορία:Απόφοιτοι του Ωδείου Αθηνών